შმიდტის ნესტრის ტკივილის ინდექსი
შმიდტის ნესტრის ტკივილის ინდექსი — შკალა, რომელიც ზომავს მწერების, ძირითადად სიფრიფანაფრთიანების ნესტრისგან გამოწვეულ ტკივილს. ის უმეტესწილად ეფუძნება ენტომოლოგ ჯასტინ ორვენ შმიდტის კვლევებს. შმიდტმა ამ საკითხთან დაკავშირებით რამდენიმე კვლევა გამოაქვეყნა და ირწმუნება, რომ 150 სხვადასხვა ნესტარი საკუთარ თავზე გამოსცადა.